|  |
| --- |
| PATVIRTINTA |
| Klaipėdos miesto savivaldybės |
| tarybos 2021 m. lapkričio 25 d. |
| sprendimu Nr. T2-272 |

**Klaipėdos BALTIJOS gimnazijos NUOSTATAI**

**I SKYRIUS**

**BENDROSIOS NUOSTATOS**

* + 1. Klaipėdos Baltijos gimnazijos nuostatai (toliau – Nuostatai) reglamentuoja Klaipėdos Baltijos gimnazijos (toliau – Gimnazija) teisinę formą, priklausomybę, savininką, savininko teises ir pareigas įgyvendinančią instituciją, buveinę, Gimnazijos grupę, tipą, pagrindinę paskirtį, mokymo kalbą ir mokymo formas, vykdomas programas, veiklos teisinį pagrindą, sritį, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, Gimnazijos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimą, vertinimą, atestaciją, lėšų šaltinius ir jų naudojimo tvarką, finansinės veiklos kontrolę ir veiklos priežiūrą, Gimnazijos reorganizavimą, likvidavimą, pertvarkymą ir vidaus struktūros pertvarką.
    2. Gimnazijos oficialusis pavadinimas – Klaipėdos Baltijos gimnazija, trumpasis pavadinimas – Baltijos gimnazija. Duomenys apie Gimnaziją, kaip juridinį asmenį, kaupiami ir saugomi Juridinių asmenų registre, kodas 190443039.
    3. Gimnazija įsteigta Klaipėdos miesto vykdomojo komiteto 1970 m. rugpjūčio 31 d. sprendimu Nr. 22, kaip Klaipėdos 18-oji vidurinė mokykla. Klaipėdos miesto valdybos 1993 m. rugpjūčio 18 d. potvarkiu Nr. 414 Gimnazijai suteiktas Baltijos pavadinimas. Lietuvos Respublikos švietimo ir mokslo ministro 2008 m. gruodžio 30 d. įsakymu Nr. ISAK-3532 Gimnazijoje akredituota vidurinio ugdymo programa ir Klaipėdos miesto savivaldybės tarybos 2009 m. balandžio 23 d. sprendimu Nr. T2-148 Gimnazija pavadinta Klaipėdos Baltijos gimnazija.
    4. Gimnazijos teisinė forma – biudžetinė įstaiga, priklausomybė – savivaldybės.
    5. Gimnazijos savininkė – Klaipėdos miesto savivaldybė, kodas 111100775, Liepų g. 11, 91502 Klaipėda.
    6. Gimnazijos savininko teises ir pareigas įgyvendinanti institucija – Klaipėdos miesto savivaldybės taryba, kuri sprendžia Lietuvos Respublikos biudžetinių įstaigų, Lietuvos Respublikos švietimo ir kituose įstatymuose bei šiuose Nuostatuose jos kompetencijai priskirtus klausimus.
    7. Gimnazijos buveinė – Baltijos pr. 51, 94127 Klaipėda.

1. Gimnazijos grupė – bendrojo ugdymo mokykla, tipas ir pagrindinė paskirtis – gimnazijos tipo gimnazija. Kitos paskirtys: inžinerinio ugdymo gimnazija, ligoninės mokykla, mokykla judesio ir padėties sutrikimų turintiems mokiniams.
2. Gimnazijos mokymo kalba – lietuvių.
3. Gimnazijoje ugdymas vykdomas grupinio ir pavienio mokymosi formomis kasdieniu, savarankišku ir nuotoliniu mokymo proceso organizavimo būdu.
4. Gimnazijoje vykdoma pagrindinio ugdymo programos antroji dalis, akredituota vidurinio ugdymo programa, neformaliojo vaikų švietimo programos.
5. Gimnazijos pavienėse universitetinėse inžinerinio ugdymo klasėse, veikiančiose pagal Klaipėdos miesto savivaldybės tarybos patvirtintą ir su Klaipėdos universitetu suderintą veiklos modelį, įgyvendinama specializuoto ugdymo krypties programų (pagrindinio, vidurinio) inžinerinio ugdymo dalis Lietuvos Respublikos švietimo, mokslo ir sporto ministro nustatyta tvarka.
6. Gimnazijoje išduodami pagrindinio išsilavinimo pažymėjimai, baigusiems pagrindinio ugdymo ir pagrindinio ugdymo kartu su inžineriniu ugdymu programas, brandos atestatai, baigusiems vidurinio ugdymo ir vidurinio ugdymo kartu su inžineriniu ugdymu programas, mokymosi pasiekimų pažymėjimai, nebaigusiems pagrindinio, vidurinio ugdymo ir pagrindinio, vidurinio ugdymo kartu su inžineriniu ugdymu programas.
7. Gimnazija yra viešasis juridinis asmuo, turintis savo atributiką, antspaudą, atsiskaitomąją ir kitas sąskaitas Lietuvos Respublikoje įregistruotuose bankuose. Ji savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministro įsakymais, kitais teisės aktais ir Nuostatais.

**II SKYRIUS**

**GIMNAZIJOS VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS**

1. Gimnazijos veiklos sritis – švietimas, kodas 85.
2. Gimnazijos veiklos rūšys:
   1. pagrindinė veiklos rūšis – vidurinis ugdymas, kodas 85.31.20;
   2. kitos švietimo veiklos rūšys:
      1. pagrindinis ugdymas, kodas 85.31.10;
      2. sportinis ir rekreacinis švietimas, kodas 85.51;
      3. kultūrinis švietimas, kodas 85.52;
      4. kitas, niekur kitur nepriskirtas, švietimas, kodas 85.59;
      5. švietimui būdingų paslaugų veikla, kodas 85.60;
   3. kitos ne švietimo veiklos rūšys:
      1. kitas, niekur kitur nepriskirtas, keleivinis sausumos transportas, kodas 49.39;
      2. vaikų poilsio stovyklų veikla, kodas 55.20.20;
      3. kitų maitinimo paslaugų teikimas, kodas 56.29;
      4. nuosavo arba nuomojamo nekilnojamojo turto nuoma ir eksploatavimas, kodas 68.20;
      5. bibliotekų ir archyvų veikla, kodas 91.01.
3. Gimnazijos veiklos tikslas – padėti mokiniams plėtoti intelektines ir fizines galias bei įgyti bendrąjį dalykinį, sociokultūrinį, technologinį raštingumą, tautinę ir pilietinę brandą, profesinės kompetencijos pradmenis.
4. Gimnazijos veiklos uždaviniai:
   1. teikti mokiniams kokybišką ugdymą;
   2. tenkinti mokinių pažinimo, ugdymosi ir saviraiškos poreikius;
   3. teikti mokiniams reikiamą pagalbą;
   4. užtikrinti sveiką ir saugią ugdymo(si) aplinką.
5. Vykdydama jai pavestus uždavinius Gimnazija:
   1. įgyvendina formaliojo švietimo programas, vadovaudamasi Lietuvos Respublikos švietimo, mokslo ir sporto ministro patvirtintomis bendrosiomis programomis, ir teikia pagrindinį, vidurinį išsilavinimą;
   2. konkretina ir individualizuoja bendrojo ugdymo privalomą ir pasirenkamąjį ugdymo turinį, atsižvelgdama į Klaipėdos miesto savivaldybės, Gimnazijos bendruomenės reikmes ir mokinių poreikius;
   3. rengia bendrojo ugdymo dalykų programas papildančius modulius ir neformaliojo švietimo programas;
   4. ugdo mokinių inžinerines kompetencijas Lietuvos Respublikos švietimo, mokslo ir sporto ministro nustatyta tvarka;
   5. dalyvauja mokinių ugdymo pasiekimų tyrimuose, patikrinimuose teisės aktų nustatyta tvarka;
   6. teikia informacinę, socialinę pedagoginę, specialiąją pedagoginę, psichologinę pedagoginę pagalbą, užtikrina mokinių sveikatos priežiūros vykdymą;
   7. įgyvendina prevencines programas, užtikrina ugdymą karjerai bei minimalios priežiūros priemones;
   8. įvertina mokinių specialiuosius ugdymosi poreikius ir skiria specialųjį ugdymą teisės aktų nustatyta tvarka;
   9. organizuoja mokymą regiono (šalies) mokiniams stacionarinėse asmens sveikatos priežiūros įstaigose pagal pagrindinio ugdymo programos antrąją dalį ir vidurinio ugdymo programą Lietuvos Respublikos švietimo, mokslo ir sporto ministro nustatyta tvarka;
   10. vykdo švietimo stebėseną ugdymo kokybei gerinti;
   11. kuria atvirus, pagarbius, bendradarbiavimą skatinančius mokinių, mokytojų, mokslininkų, verslininkų ir tėvų (globėjų, rūpintojų) santykius;
   12. sudaro palankias sąlygas veikti mokinių organizacijoms, skatinančioms mokinių tautinį, pilietinį sąmoningumą, patriotizmą, padedančioms tenkinti saviugdos ir saviraiškos poreikius;
   13. organizuoja mokamas papildomas paslaugas teisės aktų nustatyta tvarka;
   14. sudaro sąlygas darbuotojams tobulinti kvalifikaciją, dalytis gerąja patirtimi;
   15. draudžia Gimnazijos patalpose ir jos teritorijoje turėti, vartoti energinius gėrimus, tabaką (įskaitant elektronines cigaretes), alkoholį ir kitas psichiką veikiančias medžiagas, prekiauti jomis, platinti šia tema nelegalią literatūrą, spaudinius bei riboja pašalinių asmenų patekimą į Gimnaziją;
   16. kuria ugdymo turiniui įgyvendinti reikiamą materialinę bazę ir edukacines aplinkas, vykdo mokinių praktinę-tiriamąją veiklą Klaipėdos universitete, verslo įmonėse ir kitų institucijų erdvėse;
   17. organizuoja mokinių maitinimą ir vežiojimą teisės aktų nustatyta tvarka;
   18. atlieka kitas teisės aktų nustatytas funkcijas.
6. mokymosi pasiekimus įteisinantys dokumentai mokiniams išduodami Lietuvos Respublikos švietimo, mokslo ir sporto ministro nustatyta tvarka.

**III SKYRIUS**

**GIMNAZIJOS TEISĖS IR PAREIGOS**

1. Gimnazija, įgyvendindama jai pavestus tikslą ir uždavinius, atlikdama jai priskirtas funkcijas, turi teisę teisės aktų nustatyta tvarka:
   1. parinkti pažangius mokymo metodus ir mokymosi veiklos būdus, pagal poreikį konsultuojantis su Klaipėdos universiteto mokslininkais;
   2. kurti naujus mokymo ir mokymosi modelius;
   3. bendradarbiauti su savo veiklai įtakos turinčiais fiziniais ir juridiniais asmenimis;
   4. vykdyti miesto, šalies ir tarptautinius švietimo projektus;
   5. stoti ir jungtis į asociacijas, dalyvauti jų veikloje;
   6. gauti paramą ir naudotis kitomis teisėmis, neprieštaraujančiomis Lietuvos Respublikos įstatymams ir kitiems teisės aktams.
2. Gimnazija privalo užtikrinti geros kokybės švietimą, sveiką, saugią, užkertančią kelią smurto, prievartos apraiškoms ir žalingiems įpročiams ugdymo aplinką, garantuoti ugdymo programų įgyvendinimą, atvirumą vietos bendruomenei, mokymo sutarties sudarymą ir sutartų įsipareigojimų vykdymą.

**IV SKYRIUS**

**GIMNAZIJOS VEIKLOS ORGANIZAVIMAS IR VALDYMAS**

1. Gimnazijos veikla organizuojama pagal Gimnazijos strateginį, metinį veiklos, mokslo metų ugdymo planus, universitetinių inžinerinio ugdymo klasių veiklos modelį, patvirtintus teisės aktų nustatyta tvarka.
2. Gimnazijai vadovauja direktorius. Jo pareigybės aprašymas tvirtinamas, jis konkurso būdu į pareigas skiriamas ir iš jų atleidžiamas teisės aktų nustatyta tvarka. Direktoriaus pavaldumą ir atskaitomybę reglamentuoja Lietuvos Respublikos įstatymai ir kiti teisės aktai.
3. Direktorius:
   1. planuoja ir organizuoja Gimnazijos darbą, kad būtų įgyvendintas Gimnazijos tikslas ir atliekamos nustatytos funkcijos;
   2. vadovauja Gimnazijos strateginio plano, metinių veiklos ir mokslo metų ugdymo planų, švietimo programų rengimui, juos tvirtina, užtikrina jų įgyvendinimą;
   3. tvirtina Gimnazijos struktūrą teisės aktų nustatyta tvarka ir nustato savo pavaduotojų veiklos sritis;
   4. skiria ir atleidžia darbuotojus, tvirtina jų pareigybių aprašymus, pareigybių sąrašą, neviršydamas nustatyto didžiausio leistino pareigybių skaičiaus, atlieka kitas su darbo santykiais susijusias funkcijas teisės aktų nustatyta tvarka;
   5. rūpinasi pedagogų ir kitų darbuotojų darbo sąlygomis, organizuoja trūkstamų darbuotojų paiešką;
   6. organizuoja pedagoginių darbuotojų metodinę veiklą, atestaciją Lietuvos Respublikos švietimo, mokslo ir sporto ministro nustatyta tvarka;
   7. vykdo užduotis ir dirba su tarnybos paslaptį sudarančia informacija, žymima „RIBOTO NAUDOJIMO“ slaptumo žyma, teisės aktų nustatyta tvarka;
   8. organizuoja ir vykdo mokinių pasiekimų tyrimus, patikrinimus, brandos egzaminus Lietuvos Respublikos švietimo, mokslo ir sporto ministro nustatyta tvarka;
   9. priima mokinius ir sudaro mokymo sutartis Klaipėdos miesto savivaldybės tarybos nustatyta tvarka;
   10. bendradarbiauja su mokinių tėvais (globėjais, rūpintojais), švietimo pagalbos, teritorinėmis policijos, socialinių paslaugų, sveikatos ir kitomis institucijomis, dirbančiomis vaiko teisių apsaugos srityje;
   11. užtikrina Gimnazijos ir Klaipėdos universiteto partnerystę;
   12. tvirtina Gimnazijos vidaus ir darbo tvarką reglamentuojančius dokumentus, kuriuose nustatomos bendruomenės narių teisės, pareigos, atsakomybė, elgesio ir etikos normos;
   13. inicijuoja Gimnazijos savivaldos institucijų sudarymą ir skatina jų veiklą;
   14. sudaro teisės aktų nustatytas komisijas, darbo grupes;
   15. organizuoja Gimnazijos veiklos kokybės įsivertinimą, išorinį vertinimą;
   16. sudaro Gimnazijos vardu sutartis ir atstovauja ar įgalioja atstovauti darbuotojus Gimnazijai kitose institucijose;
   17. leidžia įsakymus, juos keičia, sustabdo ar panaikina ir kontroliuoja jų vykdymą;
   18. organizuoja Gimnazijos dokumentų saugojimą ir valdymą;
   19. svarsto ir priima sprendimus, susijusius su Gimnazijos lėšų ir turto naudojimu, disponavimu, teisės aktų nustatyta tvarka, vadovaudamasis visuomenės naudos, efektyvumo, racionalumo, viešosios teisės principais;
   20. analizuoja Gimnazijos veiklos ir valdymo išteklių būklę, kartu su Gimnazijos taryba sprendžia Gimnazijai svarbius palankios ugdymui aplinkos kūrimo klausimus;
   21. kiekvienais metais teikia Gimnazijos bendruomenei ir Gimnazijos tarybai svarstyti bei viešai paskelbia savo metų veiklos ataskaitą;
   22. dalį savo funkcijų teisės aktų nustatyta tvarka gali pavesti atlikti pavaduotojams;
   23. vykdo kitas teisės aktų nustatytas funkcijas, kitus Klaipėdos miesto savivaldybės institucijų pavedimus pagal priskirtą kompetenciją.
4. Direktorius atsako už:
   1. Gimnazijos veiklą ir jos rezultatus;
   2. Lietuvos Respublikos įstatymų ir kitų teisės aktų, Nuostatų laikymąsi, tinkamą funkcijų atlikimą;
   3. demokratinį Gimnazijos valdymą, skaidriai priimamus sprendimus, bendruomenės narių informavimą, personalo kvalifikacijos tobulinimą, sveiką ir saugią Gimnazijos aplinką;
   4. asmens duomenų teisinę apsaugą, teikiamų ataskaitų rinkinių ir statistinių ataskaitų teisingumą;
   5. veiksmingą vaiko minimalios priežiūros priemonių įgyvendinimą teisės aktų nustatyta tvarka.
5. Gimnazijos valdyme dalyvauja direktoriaus pavaduotojai, kurie:
   1. dalyvauja priimant strateginius sprendimus dėl Gimnazijos veiklos plėtros;
   2. teikia siūlymus dėl Gimnazijos metinių veiklos, mokslo metų ugdymo planų, švietimo programų sudarymo, Gimnazijos struktūros, Nuostatų pakeitimų;
   3. tiesiogiai vadovauja kitoms jų kompetencijai priskirtoms veiklos sritims.
6. Gimnazijos valdyme dalyvauja Gimnazijos metodinė taryba ir metodinės grupės, kurios sprendžia pedagogų kvalifikacijos ir praktinės veiklos tobulinimo klausimus.
7. Metodinės grupės vienija mokytojus pagal ugdymo sritis ir mokomuosius dalykus. Susitarimai dėl metodinių grupių formavimo priimami metodinėje taryboje.
8. Metodinės grupės pirmininką ir sekretorių renka metodinės grupės nariai atviru balsavimu balsų dauguma vieniems metams.
9. Metodinės grupės pirmininko ir sekretoriaus kadencijų skaičius tam pačiam asmeniui neribojamas.
10. Metodinės grupės pirmininko, sekretoriaus įgaliojimai prasideda, užbaigus rinkimų procedūrą, ir nutrūksta, pradėjus pirmininko, sekretoriaus naujai kadencijai rinkimų procedūrą.
11. Metodinės grupės pirmininkas, sekretorius prieš terminą netenka savo įgaliojimų, kai jie atsistatydina arba kai jie savo elgesiu pažeidžia Lietuvos Respublikos švietimo, mokslo ir sporto ministro patvirtinto pedagogų etikos kodekso reikalavimus. Nutrūkus metodinės grupės pirmininko, sekretoriaus įgaliojimams pirma laiko, naują metodinės grupės pirmininką ar sekretorių renka atitinkamos metodinės grupės nariai bendra tvarka naujai kadencijai.
12. Metodinės grupės pirmininkas organizuoja posėdžius ir apie posėdžio laiką, svarstyti parengtus klausimus narius informuoja ne vėliau kaip prieš 3 darbo dienas iki posėdžio pradžios. Posėdis yra teisėtas, jei jame dalyvauja ne mažiau kaip du trečdaliai narių.
13. Nutarimai priimami metodinės grupės posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
14. Metodinės grupės pirmininkas vieną kartą per metus pristato metodinės grupės veiklos rezultatus jį rinkusiems metodinės grupės nariams.
15. Metodinė grupė:
    1. derina ugdymo srities, dalyko ar toje pačioje klasėje dirbančių mokytojų ugdymo planavimą, ugdymo proceso organizavimą, vertinimą, vadovėlių ir mokymo priemonių pasirinkimą;
    2. aptaria naujus dokumentus, metodikų naujoves, dalykų integraciją, ugdymo procese mokytojų sukauptą patyrimą;
    3. tariasi dėl bendrojo ugdymo dalykų planų rengimo principų ir tvarkos, dalykų ir jų modulių pasiūlos;
    4. nagrinėja ugdymo sėkmingumą, mokinių pasiekimus, pedagogines problemas, dalijasi gerąja patirtimi;
    5. keičiasi informacija ir bendradarbiauja su kitomis metodinėmis grupėmis;
    6. analizuoja kvalifikacijos tobulinimo renginių kokybę;
    7. teikia siūlymus metodinei tarybai dėl ugdymo turinio formavimo ir ugdymo organizavimo gerinimo.
16. Metodinę tarybą sudaro metodinių grupių pirmininkai bei metodinių grupių narių atviru balsavimu balsų dauguma išrinkti ir deleguoti atstovai (po vieną iš kiekvienos metodinės grupės).
17. Metodinės tarybos nario kadencija – vieni metai. Kadencijų skaičius tam pačiam asmeniui neribojamas. Metodinės tarybos nario įgaliojimai prasideda, kai į pirmąjį posėdį susirenka išrinkti metodinės tarybos nariai, ir baigiasi, kai į pirmąjį posėdį susirenka naujai kadencijai išrinkti metodinės tarybos nariai.
18. Metodinės tarybos narys prieš terminą netenka savo įgaliojimų, kai jis atsistatydina arba kai jis savo elgesiu pažeidžia Lietuvos Respublikos švietimo, mokslo ir sporto ministro patvirtinto pedagogų etikos kodekso reikalavimus. Nutrūkus metodinės tarybos nario įgaliojimams pirma laiko, naują metodinės tarybos narį deleguoja atitinkama metodinė grupė bendra tvarka metodinės tarybos esamos kadencijos likusiam laikotarpiui
19. Metodinės tarybos pirmininką ir sekretorių atviru balsavimu balsų dauguma renka metodinės tarybos nariai pirmame posėdyje.
20. Metodinės tarybos posėdžius šaukia metodinės tarybos pirmininkas. Apie posėdžio laiką ir svarstyti parengtus klausimus pirmininkas informuoja narius ne vėliau kaip prieš 3 darbo dienas iki posėdžio pradžios. Posėdis yra teisėtas, jei jame dalyvauja ne mažiau kaip du trečdaliai narių.
21. Nutarimai priimami metodinės tarybos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
22. Metodinės tarybos nariai vieną kartą per metus pristato savo veiklos rezultatus juos rinkusiems metodinės grupės nariams.
23. Metodinė taryba:
    1. koordinuoja metodinių grupių veiklą, siekdama ugdymo dermės, tęstinumo ir kokybės užtikrinimo;
    2. nustato pedagogų metodinės veiklos prioritetus;
    3. dalyvauja ir teikia siūlymus mokytojų tarybai, planuojant ugdymo turinį, ugdymo proceso aprūpinimą ir inovacijų diegimą;
    4. analizuoja mokytojų ir švietimo pagalbos specialistų kvalifikacijos tobulinimo rezultatus ir poreikius;
    5. vertina pedagogų metodinius darbus ir praktinę veiklą;
    6. inicijuoja mokytojų, švietimo pagalbos specialistų, Klaipėdos universiteto mokslininkų ir verslo atstovų bendradarbiavimą, profesinės patirties sklaidą;
    7. nagrinėja ugdymo sėkmingumą, pedagogines problemas ir kitus su pedagogų metodine veikla susijusius klausimus.
24. Ugdymo turinio formavimo ir ugdymo proceso organizavimo klausimais Gimnazijos direktorius gali organizuoti mokytojų ir švietimo pagalbos specialistų, kurių veikla susijusi su nagrinėjamu klausimu, pasitarimus.
25. Darbo tarybos, profesinės sąjungos veiklą Gimnazijoje reglamentuoja įstatymai.

**V SKYRIUS**

**GIMNAZIJOS SAVIVALDA**

1. Gimnazijos taryba (toliau – Taryba) yra aukščiausia Gimnazijos savivaldos institucija, renkama dvejiems metams. Taryba telkia Gimnazijos mokinius, mokytojus, tėvus (globėjus, rūpintojus), vietos bendruomenę demokratiniam Gimnazijos valdymui, padeda spręsti Gimnazijai aktualius klausimus, atstovauti direktoriui teisėtiems Gimnazijos interesams.
2. Tarybą sudaro 9 nariai, išrinkti atviru balsavimu savivaldos institucijų posėdžiuose balsų dauguma: tris mokytojus deleguoja mokytojų taryba, tris tėvus (globėjus, rūpintojus) – tėvų aktyvas, tris mokinius – gimnazistų taryba. Tarybos nario kadencijų skaičius tam pačiam asmeniui neribojamas.
3. Tarybos nariu gali būti asmuo, turintis žinių ir gebėjimų, padedančių siekti Gimnazijos strateginių tikslų ir įgyvendinti Gimnazijos misiją.
4. Tarybos nariu negali būti Gimnazijos direktorius, valstybės politikai, politinio (asmeninio) pasitikėjimo valstybės tarnautojai.
5. Tarybos nario įgaliojimai prasideda, kai į pirmąjį posėdį susirenka išrinkti Tarybos nariai, ir baigiasi, kai į pirmąjį posėdį susirenka naujai kadencijai išrinkti Tarybos nariai.
6. Tarybos narys prieš terminą netenka savo įgaliojimų, kai jis atsistatydina. Nutrūkus Tarybos nario įgaliojimams pirma laiko, naują Tarybos narį deleguoja atitinkama Gimnazijos savivaldos institucija bendra tvarka Tarybos esamos kadencijos likusiam laikotarpiui.
7. Tarybos pirmininkas, jo pavaduotojas ir sekretorius renkami atviru balsavimu balsų dauguma pirmame Tarybos posėdyje.
8. Posėdžius šaukia Tarybos pirmininkas. Apie posėdžio laiką ir svarstyti parengtus klausimus pirmininkas informuoja narius ne vėliau kaip prieš 3 darbo dienas iki posėdžio pradžios. Posėdžiai kviečiami ne rečiau kaip du kartus per metus. Tarybos posėdis yra teisėtas, jei jame dalyvauja ne mažiau kaip du trečdaliai narių. Į posėdžius gali būti kviečiamas vietos bendruomenę atstovaujantis seniūnaitis ar kitas vietos bendruomenės deleguotas atstovas, susietas bendrais gyvenimo poreikiais ir interesais su Gimnazijos bendruomene. Posėdžiuose gali dalyvauti kitų Gimnazijos savivaldos institucijų atstovai, rėmėjai, socialiniai partneriai ir kiti kviestiniai asmenys.
9. Nutarimai priimami Tarybos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
10. Tarybos nariai vieną kartą per metus pristato savo veiklos rezultatus juos rinkusiems Gimnazijos bendruomenės nariams.
11. taryba:
    1. atlieka visuomeninę Gimnazijos valdymo priežiūrą, priima sprendimus ir daro įtaką Gimnazijos direktoriaus priimamiems sprendimams;
    2. teikia siūlymus dėl Gimnazijos strateginių tikslų, uždavinių ir jų įgyvendinimo priemonių;
    3. pritaria Gimnazijos strateginiam, metiniam veiklos, mokslo metų ugdymo planams, kitiems Gimnazijos darbo ir vidaus tvarką reglamentuojantiems dokumentams, teikiamiems Gimnazijos direktoriaus;
    4. teikia siūlymus Gimnazijos direktoriui dėl Nuostatų pakeitimo, Gimnazijos struktūros tobulinimo;
    5. dalyvauja renkantis Gimnazijos veiklos kokybės įsivertinimo sritis, atlikimo metodiką, analizuoja įsivertinimo rezultatus ir priima sprendimus dėl Gimnazijos veiklos tobulinimo;
    6. vertina kiekvienais metais Gimnazijos direktoriaus metų veiklos ataskaitą ir teikia savo sprendimą dėl ataskaitos teisės aktų nustatyta tvarka;
    7. teikia siūlymus Gimnazijos direktoriui dėl saugių ugdymo(si) ir darbo sąlygų sudarymo, materialinio Gimnazijos aprūpinimo ir lėšų panaudojimo;
    8. svarsto Gimnazijos bendruomenės narių ar juos atstovaujančių savivaldos institucijų iniciatyvas ir teikia siūlymus Gimnazijos direktoriui;
    9. deleguoja atstovus į darbo grupes ir komisijas teisės aktų nustatyta tvarka;
    10. priima nutarimus kitais teisės aktų nustatytais ar Gimnazijos direktoriaus, jo pavaduotojų teikiamais klausimais.
12. Mokytojų taryba – nuolat veikianti Gimnazijos savivaldos institucija mokytojų profesiniams ir bendriesiems ugdymo klausimams spręsti. Ją sudaro visi Gimnazijoje dirbantys pedagogai.
13. Gimnazijos direktoriaus narystę mokytojų taryboje reglamentuoja Lietuvos Respublikos įstatymai ir kiti teisės aktai.
14. Mokytojų tarybos nariai atviru balsavimu balsų dauguma dvejiems metams renka mokytojų tarybos pirmininką ir sekretorių, kurių kadencijų skaičius tam pačiam asmeniui neribojamas.
15. Mokytojų tarybos pirmininko, sekretoriaus įgaliojimai prasideda, užbaigus rinkimų procedūrą, ir nutrūksta, pradėjus pirmininko, sekretoriaus rinkimo naujai kadencijai procedūrą.
16. Mokytojų tarybos pirmininkas, sekretorius prieš terminą netenka savo įgaliojimų, kai jie atsistatydina arba kai jie savo elgesiu pažeidžia Lietuvos Respublikos švietimo, mokslo ir sporto ministro patvirtinto pedagogų etikos kodekso reikalavimus. Nutrūkus pirmininko, sekretoriaus įgaliojimams pirma laiko, naujas mokytojų tarybos pirmininkas ar sekretorius renkamas bendra tvarka naujai kadencijai.
17. Mokytojų tarybos posėdžiai organizuojami ne rečiau kaip kartą per pusmetį. Posėdis yra teisėtas, jei jame dalyvauja ne mažiau kaip du trečdaliai mokytojų tarybos narių.
18. Posėdžius šaukia mokytojų tarybos pirmininkas, kuris apie posėdžio laiką ir svarstyti parengtus klausimus informuoja narius ne vėliau kaip prieš 3 darbo dienas iki posėdžio pradžios. Pagal poreikį į posėdžius gali būti kviečiami Klaipėdos universiteto dėstytojai, kitų Gimnazijos savivaldos institucijų atstovai, rėmėjai, socialiniai partneriai ar kiti tiesiogiai ugdymo procese dalyvaujantys asmenys.
19. Nutarimai priimami mokytojų tarybos posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams. Norminio pobūdžio nutarimai gali būti įforminami Gimnazijos direktoriaus įsakymu.
20. Mokytojų tarybos pirmininkas vieną kartą per metus pristato savo veiklos rezultatus jį rinkusiems mokytojų tarybos nariams.
21. Mokytojų taryba:
    1. svarsto ugdymo programų įgyvendinimo, optimalių ugdymo sąlygų sudarymo, ugdymo turinio atnaujinimo, mokinių ugdymosi rezultatų gerinimo ir kitus pedagoginės veiklos tobulinimo klausimus;
    2. priima nutarimus dėl Gimnazijos metinių veiklos, ugdymo planų įgyvendinimo, mokinių pažangos ir pasiekimų vertinimo, informacijos kaupimo ir panaudojimo tobulinimo;
    3. analizuoja mokinių sveikatos, mokymosi, švietimo pagalbos, socialinės paramos, prevencinės veiklos, poilsio, mitybos, saugos Gimnazijoje būklę;
    4. deleguoja atstovus į Tarybą, mokytojų atestacijos komisiją;
    5. priima nutarimus kitais teisės aktų nustatytais ar Gimnazijos direktoriaus, jo pavaduotojų teikiamais klausimais.
22. Gimnazijoje veikia mokinių savivaldos institucijos – mokinių aktyvai klasėse ir gimnazistų taryba.
23. Mokinių aktyvą sudaro seniūnas, jo pavaduotojas ir 1–3 nariai, išrinkti atviru balsavimu balsų dauguma klasės mokinių susirinkime vieniems metams.
24. Mokinių aktyvo nario kadencijų skaičius tam pačiam asmeniui neribojamas. Mokinių aktyvo nario įgaliojimai prasideda, kai į pirmąjį posėdį susirenka išrinkti mokinių aktyvo nariai, ir baigiasi, kai į pirmąjį posėdį susirenka naujai kadencijai išrinkti mokinių aktyvo nariai.
25. Mokinių aktyvo narys prieš terminą netenka savo įgaliojimų, kai jis atsistatydina arba kai jis savo elgesiu pažeidžia Gimnazijoje nustatytas mokinių elgesio taisykles. Nutrūkus mokinių aktyvo nario įgaliojimams pirma laiko, naują narį bendra tvarka renka klasės mokinių susirinkimas mokinių aktyvo esamos kadencijos likusiam laikotarpiui.
26. Posėdžius šaukia seniūnas, kuris apie posėdžio laiką ir svarstyti parengtus klausimus informuoja narius ne vėliau kaip prieš 3 dienas iki posėdžio pradžios. Posėdis yra teisėtas, jei jame dalyvauja ne mažiau kaip du trečdaliai mokinių aktyvo narių.
27. Nutarimai priimami mokinių aktyvo posėdyje dalyvaujančių narių balsų dauguma. Jeigu balsai pasiskirsto po lygiai, lemia seniūno balsas. Jeigu seniūnas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams.
28. Mokinių aktyvo nariai vieną kartą per metus pristato savo veiklos rezultatusjuos rinkusiam klasės mokinių susirinkimui.
29. Mokinių aktyvas:
    1. planuoja ir organizuoja klasės mokinių nepamokinę veiklą;
    2. rūpinasi drausmės ir tvarkos palaikymu klasėje, mokinių lankomumu;
    3. svarsto kitus klasės vadovo teikiamus klausimus.
30. Gimnazistų taryba – aukščiausia mokinių savivaldos institucija, renkama dvejiems metams.
31. Gimnazistų tarybą sudaro prezidentas, jo pavaduotojas ir 13–15 narių, išrinktų visuotiniame Gimnazijos mokinių susirinkime slaptu balsavimu.
32. Gimnazistų tarybos nario kadencijų skaičius tam pačiam asmeniui neribojamas. Gimnazistų tarybos nario įgaliojimai prasideda, kai į pirmąjį posėdį susirenka išrinkti gimnazistų tarybos nariai, ir baigiasi, kai į pirmąjį posėdį susirenka naujai kadencijai išrinkti gimnazistų tarybos nariai.
33. Gimnazistų tarybos narys prieš terminą netenka savo įgaliojimų, kai jis atsistatydina arba kai jis savo elgesiu pažeidžia Gimnazijoje nustatytas mokinių elgesio taisykles. Nutrūkus gimnazistų tarybos nario įgaliojimams pirma laiko, naują narį bendra tvarka renka visuotinis mokinių susirinkimas gimnazistų tarybos esamos kadencijos likusiam laikotarpiui.
34. Gimnazistų tarybos posėdžius šaukia prezidentas. Apie posėdžio laiką ir svarstyti parengtus klausimus prezidentas informuoja narius ne vėliau kaip prieš 3 darbo dienas iki posėdžio pradžios. Posėdžiai organizuojami ne rečiau kaip tris kartus per metus. Posėdis yra teisėtas, jeigu jame dalyvauja ne mažiau kaip du trečdaliai gimnazistų tarybos narių.
35. Nutarimai priimami gimnazistų tarybos posėdyje dalyvaujančių narių balsų dauguma. Jeigu balsai pasiskirsto po lygiai, lemia gimnazistų tarybos prezidento balsas. Jeigu prezidentas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams.
36. Gimnazistų tarybos nariai vieną kartą per metus pristato savo veiklos rezultatus juos rinkusiam visuotiniam Gimnazijos mokinių susirinkimui.
37. Gimnazistų taryba:
    1. padeda organizuoti Gimnazijos renginius, akcijas, vykdyti prevencines programas;
    2. teikia siūlymus Tarybai ir Gimnazijos direktoriui dėl ugdymo organizavimo, neformaliojo švietimo programų plėtros, socialinės veiklos;
    3. inicijuoja mokinių savanorystės veiklas Gimnazijoje;
    4. atstovauja mokinių interesams Taryboje ir kitose savivaldos institucijose, tarpininkauja ginant mokinių teises Gimnazijoje;
    5. rūpinasi drausmės ir tvarkos palaikymu Gimnazijoje;
    6. dalyvauja rengiant Gimnazijos veiklą reglamentuojančius dokumentus;
    7. svarsto kitus Gimnazijos direktoriaus, jo pavaduotojų teikiamus klausimus.
38. Gimnazijoje veikia tėvų (globėjų, rūpintojų) savivaldos institucijos – tėvų komitetai klasėse ir tėvų aktyvas.
39. Tėvų komitetą sudaro pirmininkas ir 2–4 nariai, išrinkti vieniems metams atviru balsavimu klasės tėvų (globėjų, rūpintojų) susirinkimo dauguma. Tėvų komiteto nario kadencijų skaičius tam pačiam asmeniui neribojamas.
40. Tėvų komiteto nario įgaliojimai prasideda, kai į pirmąjį posėdį susirenka išrinkti tėvų komiteto nariai, ir baigiasi, kai į pirmąjį posėdį susirenka naujai kadencijai išrinkti tėvų komiteto nariai. Tėvų komiteto narys prieš terminą netenka savo įgaliojimų, kai jis atsistatydina. Nutrūkus tėvų komiteto nario įgaliojimams pirma laiko, naują narį bendra tvarka renka atitinkamos klasės tėvų (globėjų, rūpintojų) susirinkimas tėvų komiteto esamos kadencijos likusiam laikotarpiui.
41. Tėvų komiteto posėdžius šaukia pirmininkas, kuris šaukia posėdžius ir apie jų laiką, svarstyti parengtus klausimus informuoja narius ne vėliau kaip prieš 3 darbo dienas iki posėdžio pradžios. Posėdis yra teisėtas, jeigu jame dalyvauja ne mažiau kaip du trečdaliai tėvų komiteto narių.
42. Nutarimai priimami tėvų komiteto posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams.
43. Tėvų komiteto nariai vieną kartą per metus pristato savo veiklos rezultatus juos rinkusiam klasės tėvų (globėjų, rūpintojų) susirinkimui.
44. Tėvų komitetas:
    1. aptaria su klasės vadovu klasės mokinių lankomumo, elgesio ir pažangumo, saugumo, maitinimo, informacijos gavimo apie juos klausimus;
    2. padeda organizuoti klasės renginius, išvykas, kurti edukacines aplinkas, vykdyti ugdymą karjerai, įgyvendinti prevencines programas;
    3. teikia siūlymus klasės vadovui, Gimnazijos direktoriui dėl ugdymo kokybės gerinimo;
    4. organizuoja paramos Gimnazijai teikimą;
    5. svarsto kitus klasės vadovo, Gimnazijos direktoriaus, jo pavaduotojų teikiamus klausimus.
45. Tėvų aktyvas – aukščiausia tėvų (globėjų, rūpintojų) savivaldos institucija, renkama dvejiems metams.
46. Tėvų aktyvą sudaro klasių tėvų (globėjų, rūpintojų) susirinkime atviru balsavimu balsų dauguma išrinkti ir deleguoti atstovai (po vieną iš kiekvienos klasės).
47. Tėvų aktyvo nario kadencijų skaičius tam pačiam asmeniui neribojamas. Tėvų aktyvo nario įgaliojimai prasideda, kai į pirmąjį posėdį susirenka išrinkti tėvų aktyvo nariai, ir baigiasi, kai į pirmąjį posėdį susirenka naujai kadencijai išrinkti tėvų aktyvo nariai. Tėvų aktyvo narys prieš terminą netenka savo įgaliojimų, kai jis atsistatydina. Nutrūkus tėvų aktyvo nario įgaliojimams pirma laiko, naują tėvų aktyvo narį deleguoja visuotinis tėvų (globėjų, rūpintojų) susirinkimas bendra tvarka tėvų aktyvo esamos kadencijos likusiam laikotarpiui.
48. Tėvų aktyvo nariai atviru balsavimu balsų daugumas pirmame posėdyje renka pirmininką ir jo pavaduotoją.
49. Tėvų aktyvo posėdžiai organizuojami ne rečiau kaip du kartus per mokslo metus. Posėdžius šaukia pirmininkas. Apie posėdžio laiką ir svarstyti parengtus klausimus tėvų aktyvo pirmininkas informuoja narius ne vėliau kaip prieš 3 darbo dienas iki posėdžio pradžios. Posėdis yra teisėtas, jeigu jame dalyvauja ne mažiau kaip du trečdaliai tėvų aktyvo narių.
50. Nutarimai priimami tėvų aktyvo posėdyje dalyvaujančių narių balsų dauguma. Jeigu balsai pasiskirsto po lygiai, lemia pirmininko balsas. Jeigu pirmininkas posėdyje nedalyvauja, o balsai pasiskirsto po lygiai, laikoma, kad nutarimas nepriimtas. Nutarimai yra teisėti, jei neprieštarauja teisės aktams.
51. Tėvų aktyvo nariai vieną kartą per metus pristato savo veiklos rezultatus juos rinkusiam klasės tėvų (globėjų, rūpintojų) susirinkimui.
52. Tėvų aktyvas:
    1. teikia siūlymus Gimnazijos direktoriui ir Tarybai dėl švietimo paslaugų kokybės gerinimo;
    2. analizuoja Gimnazijos lėšų panaudojimo tikslingumą;
    3. deleguoja atstovus į Tarybą;
    4. nagrinėja tėvų (globėjų, rūpintojų) prašymus, skundus ir teikia siūlymus Gimnazijos direktoriui, sprendžiant iškilusias problemas;
    5. dalyvauja tėvų (globėjų, rūpintojų) diskusijose, Gimnazijos renginiuose;
    6. svarsto kitus Gimnazijos direktoriaus, jo pavaduotojų teikiamus klausimus.
53. Gimnazijoje gali steigtis ir kitos savivaldos institucijos, bendruomenės nariai gali burtis į įvairių interesų grupių asociacijas, organizacijas, sąjungas, vykdančias jų veiklos nuostatuose (įstatuose) numatytus uždavinius ir funkcijas.

**VI SKYRIUS**

**DARBUOTOJŲ PRIĖMIMAS Į DARBĄ, JŲ DARBO APMOKĖJIMAS, VEIKLOS VERTINIMAS IR ATESTACIJA**

1. Darbuotojai į darbą Gimnazijoje priimami ir atleidžiami iš jo Lietuvos Respublikos darbo kodekso ir kitų teisės aktų nustatyta tvarka.
2. Gimnazijos darbuotojams už darbą mokama ir jų veikla vertinama Lietuvos Respublikos įstatymų ir kitų teisės aktų nustatyta tvarka.
3. Gimnazijos pedagoginiai darbuotojai atestuojasi ir kvalifikaciją tobulina Lietuvos Respublikos švietimo, mokslo ir sporto ministro nustatyta tvarka.

**VII SKYRIUS**

**GIMNAZIJOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ ir veiklos priežiūra**

1. Gimnazija valdo patikėjimo teise perduotą Klaipėdos miesto savivaldybės turtą, naudoja, disponuoja juo Lietuvos Respublikos įstatymų ir Klaipėdos miesto savivaldybės tarybos nustatyta tvarka.
2. Gimnazijos lėšos:
   1. valstybės biudžeto specialiųjų tikslinių dotacijų lėšos;
   2. Klaipėdos miesto savivaldybės biudžeto lėšos;
   3. fondų, organizacijų, kitų juridinių ir fizinių asmenų dovanotos lėšos, tikslinės paskirties lėšos pagal pavedimus ir kitos teisėtu būdu įgytos lėšos.
3. Gimnazijos lėšos ir turtas valdomas, naudojamas ir juo disponuojama rūpestingai, siekiant užtikrinti Gimnazijos bendruomenės interesų tenkinimą ir maksimalią naudą bendruomenei. Turtas tausojamas, nešvaistomas ir racionaliai tvarkomas. Lėšos naudojamos teisės aktų nustatyta tvarka.
4. Gimnazija buhalterinę apskaitą organizuoja ir finansinę atskaitomybę tvarko teisės aktų nustatyta tvarka. Finansinė Gimnazijos veikla kontroliuojama teisės aktų nustatyta tvarka.
5. Gimnazijos veiklos priežiūrą atlieka Klaipėdos miesto savivaldybės administracija teisės aktų nustatyta tvarka, prireikus pasitelkdama išorinius vertintojus.
6. Gimnazijos veiklos kokybės gerinimo priežiūrą vykdo Klaipėdos miesto savivaldybės taryba Lietuvos Respublikos švietimo, mokslo ir sporto ministro nustatyta tvarka, atsižvelgdama į Gimnazijos direktoriaus metų veiklos ataskaitos vertinimo rezultatus.

**VIII SKYRIUS**

**BAIGIAMOSIOS NUOSTATOS**

1. Gimnazija turi interneto svetainę, kurioje skelbiami vieši pranešimai ir informacija visuomenei apie Gimnazijos veiklą teisės aktų nustatyta tvarka.
2. Gimnazijos buveinė keičiama, Gimnazijos filialai steigiami ir jų veikla nutraukiama Klaipėdos miesto savivaldybės tarybos sprendimu.
3. Gimnazija reorganizuojama, pertvarkoma, likviduojama ar vykdoma Gimnazijos struktūros pertvarka teisės aktų nustatyta tvarka.
4. Nuostatai keičiami Klaipėdos miesto savivaldybės tarybos, Gimnazijos direktoriaus ar Tarybos iniciatyva. Nuostatų pakeitimus tvirtina Klaipėdos miesto savivaldybės taryba.

Direktorė Jurgita Račkauskienė

SUDERINTA

Gimnazijos tarybos posėdžio

2021 m. spalio 26 d.

protokoliniu nutarimu

(protokolas Nr. V2-5)